Diari Oficial de la Generalitat Valenciana


Sumari del DOGV 9003, del 22-01-2021 (2021/228)

Informació pública de l'aprovació de l'informe ambiental i territorial estratègic de la modificació puntual número 32 de les normes subsidiàries.
-------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/228


Data del document
:   30-12-2020

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 32 de les normes subsidiàries. [2021/228]  
De conformitat amb els apartats 5 i 7 de l'article 51 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, els quals estableixen la publicació en la pàgina web dels documents d'abast de l'estudi ambiental i territorial estratègic i en el Diari Oficial de la Generalitat Valenciana de l'informe ambiental i territorial estratègic, i l'article 21.1.r de la Llei 7/1985, de 2 d'abril, reguladora de les bases del règim local ordene:  
  
Publicar en el la pàgina web municipal i en el Diari Oficial de la Generalitat Valenciana l'informe ambiental i territorial estratègic corresponent a l'expedient 2020/2144-PAT Borriol.  
«Informe ambiental i territorial estratègic  
Tràmit: avaluació ambiental estratègica simplificada de la modificació puntual número 32 de les Normes Subsidiàries de Borriol  
Promotor: Ajuntament de Borriol.  
Autoritat substantiva: Ajuntament de Borriol (Ajuntament Ple)  
  
Òrgan ambiental i territorial: Ajuntament de Borriol (Junta de Govern Local)  
Localització: Borriol (Castelló)  
Expedient: 2020/1977-MCL  
La Junta de Govern Local de l'Ajuntament de Borriol, en sessió celebrada el 29 de desembre de 2020, va adoptar el següent acord:  
«Informe ambiental i territorial estratègic d'avaluació ambiental en relació amb la modificació puntual núm. 32 de les Normes Subsidiàries de Borriol (fixació d'alineacions i rasants en l'àmbit de la Urbanització Benadresa i la delimitació del traçat de les vies pecuàries en el transcurs per sòl urbà o urbanitzable, d'acord amb la normativa sectorial aplicable), en els següents termes:  
A) Documentació:  
Esborrany de la modificació i document inicial estratègic  
https://borriol.sedelectronica.es/transparency/f2569404-1430-48ec-9720-231ec5add301/  
B) Planejament vigent:  
Normes Subsidiàries de Borriol aprovades per la Comissió Territorial d'Urbanisme de Castelló el 13 de juny de 1996 i publicades en el BOP núm. 85 de 13 de juliol de 1996.  
C) Objecte:  
L'objecte de la modificació és la fixació d'alineacions i rasants en l'àmbit de la Urbanització Benadresa i la delimitació del traçat de les vies pecuàries en el transcurs per sòl urbà o urbanitzable, d'acord amb la normativa sectorial aplicable.  
L'àmbit de la modificació és la urbanització Benadresa existent des dels anys 70.  
El document inicial estratègic conté les alternatives del pla que es proposa i els motius de la selecció de les alternatives contemplades.  
  
La modificació opera sobre un sòl ja transformat i per tant el desenvolupament previsible de la modificació serà nul.  
L'àmbit es va classificar per les Normes Subsidiàries com a sòl urbà i les parcel·les estan en la seua majoria edificades. La Urbanització compta amb els serveis urbanístics implantats en la seua gran majoria.  
D) Consultes i identificació i valoració de possibles efectes sobre el medi ambient:  
Conforme amb l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP, si escau.  
  
S'ha sotmés a consultes (termini de 30 dies hàbils), l'esborrany de la modificació i el document inicial estratègic, conforme a l'article 51.1 de la LOTUP, a les següents administracions perquè, si ho estimen oportú, formulen suggeriments a aquest:  
1. Servei Territorial d'Urbanisme de Castelló (Sol·licitud: 29.10.2020/Emissió: 03.11.2020/Registre d'entrada: núm. 3051 de 03.11.2020)  
2. Direcció Territorial de Castelló de la Conselleria d'Agricultura, desenvolupament Rural, Emergència Climàtica i Transició ecològica. Secció de vies pecuàries (Sol·licitud: 29.10.2020/Emissió: -/Registre d'entrada: -)  
3. En data 18 de desembre de 2020 s'emet informe ambiental pels serveis tècnics del següent tenor:  
«Que vist l'expedient tramitat per l'Ajuntament, referent a la modificació puntual núm. 32 de l'àmbit de la Urbanització Benadresa de Borriol, cal assenyalar les següents consideracions:  
Per la present, i de conformitat amb el que es disposa en l'article 63 i següents, sobre modificacions dels plans i programes de la Llei 5/2014, de 25 de juliol d'ordenació del territori, urbanisme i paisatge de la Comunitat Valenciana (d'ara en avant LOTUP) tinc a bé informar en els següents termes:  
  
Antecedents:  
Els serveis tècnics municipals han redactat la documentació necessària per a tramitar la modificació puntual que en aquest cas afecta únicament a la xarxa viària de la Urbanització Benadresa.  
Una vegada realitzades les gestions oportunes per a poder finalitzar la urbanització mitjançant la redacció d'un projecte d'urbanització, es va poder comprovar que les alienacions viàries segons estaven en les vigents Normes Subsidiàries no es corresponien amb la realitat, devent per tant modificar el planejament de manera que aquest s'ajustara a la realitat física existent des de fa més de quaranta anys.  
La urbanització Benadresa es va desenvolupar durant els anys setanta amb un Pla parcial aprovat definitivament per la Comissió Territorial d'Urbanisme el 30 d'octubre de 1973, segons projecte promogut per M.ª Antonia Núñez González Clará i visat pel Col·legi Oficial d'Arquitectes en data 2 de febrer de 1973. Els esmentats projectes d'iniciativa privada van ser la base per al desenvolupament de la urbanització, durant els anys setanta i huitanta. Actualment amb l'aprovació de les vigents Normes Subsidiaries en data 13 de juny de 1996, es reflecteix una ordenació i delimitació de la Urbanització Benadresa desenvolupat en el títol 2n, capítol 2n, articles 197 a 227, tots dos inclusivament i en els plans 41 a 44 de les vigents Normes Subsidiaries, els quals com s'ha assenyalat en el paràgraf anterior no es correspon amb la realitat.  
  
L'article 35, apartat g de la LOTUP estableix que «la fixació d'alineacions i rasants» queda inclòs dins de les determinacions de l'ordenació detallada.  
Així mateix el citat article 35, en el seu apartat e, estableix que «la delimitació del traçat de les vies pecuàries en el transcurs per sòl urbà o urbanitzable, d'acord amb la normativa sectorial aplicable», també s'inclou dins de l'ordenació detallada.  
Per al cas concret del traçat de la via pecuària que travessa l'àmbit s'ha d'especificar que aquesta no s'altera, mantenint el mateix traçat i ample existents des de l'aprovació del Pla especial Benadresa per la Comissió Territorial d'Urbanisme de data 30 d'octubre de 1973 (BOP 17.11.1973), anterior a la classificació i a la partió d'aquesta via pecuària. Posteriorment l'àmbit de la urbanització Benadresa va ser assumit per les Normes Subsidiàries aprovades definitivament el 13 de juny de 1996 (BOE 13.07.1996) per tant posterior a la classificació i partió de les vies pecuàries, sense aparèixer definida ni la classificació ni la partió la Canyada Reial de Saragossa en els plans d'ordenació 41/76 de delimitació de l'àmbit ni en el 42/76 d'alineacions i rasants. Aquest traçat tan sols apareix en els plans 12 /76 i 15/76 de les Normes Subsidiaries d'Estructura General i Orgànica, de manera que es representa gràficament una amplària de 75,22 metres fora del sòl urbà, deixant dins del sòl urbà un traçat discontinu, que com no pot ser d'una altra forma, s'entén ajustat a l'ample de carrer en sòl urbà ja aprovat en el moment de la classificació de la citada via pecuària.  
  
Per tot això es pot concloure que la modificació que es pretén afecta únicament a l'ordenació detallada segons es descriu en l'article 35 de la LOTUP, atès que es limita a definir unes alineacions i rasants (conforme a la realitat existent) i no modifica el traçat de la via pecuària respectant escrupolosament el traçat ja definit en el planejament vigent, concretament en plans 12/76 i 15/76.  
  
Quant a la infraestructura verda definida per l'Estratègia Territorial de la Comunitat Valenciana, segons es pot apreciar en el plànol núm. 5 de l'expedient, no es veu afectada, igual que quant al paisatge, en tractar-se d'un àmbit consolidat i edificat en el qual no es preveu cap canvi substancial relatiu al paisatge.  
Finalment l'article 63.3 de la LOTUP estableix que «les noves solucions proposades hauran de mantindre l'equilibri del planejament vigent entre les dotacions públiques i l'aprofitament lucratiu, suplementant, en el seu cas, la xarxa primària i la xarxa secundària de dotacions, de manera que complisquen amb els criteris de qualitat, capacitat i idoneïtat exigits segons l'annex IV d'aquesta llei.»  
En el quadre inclòs en la documentació aportada es pot comprovar que el percentatge de sòl públic proposat (31,31 %) és superior a l'establit en les vigents Normes Subsidiaries (26,52 %), de manera que el percentatge de sòl privatiu proposat (68,69 %) és inferior a l'establit en les vigents Normes Subsidiaries (73,48 %), per la qual cosa es justifica el que s'estableix en l'esmentat article 63.3.  
  
Tramitació  
En data 27 d'octubre de 2020, per Provisió d'Alcaldia s'inicia per l'Ajuntament com a òrgan ambiental l'avaluació ambiental i territorial estratègica de la modificació puntual objecte del present informe.  
  
D'acord amb l'article 51.1 de la LOTUP se sotmet a consulta a la Direcció Territorial de la Conselleria de Política Territorial, Obres Públiques i Mobilitat Servei Territorial d'Urbanisme i a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica Secció de Vies Pecuàries, com a administracions públiques afectades, l'esborrany del pla i el document inicial estratègic, per un termini de trenta dies hàbils des de la recepció de la sol·licitud d'informe.  
Totes dues administracions són consultades segons escrits de data 29 d'octubre de 2020, GVRTE/2020/1603804 GVRTE - GV042205, per al Servei Territorial d'Urbanisme i GVRTE/2020/1603720 -GVRTE - GV10SCEOC per a la Secció de Vies Pecuàries de la Direcció Territorial de la Conselleria d'Agricultura, Desenvolupament rural Emergència Climàtica i Transició Ecològica  
En data 3 de novembre de 2020, r.e. 3051, es rep informe del Servei Territorial d'Urbanisme, en el qual es conclou el següent:  
(?) A la vista de la documentació disponible, aquest Servei Territorial comparteix el criteri de l'Arquitecte municipal. En qualsevol cas, en aquest tràmit ambiental s'haurà de consultar al Servei Territorial de Medi Ambient, quant a la possible afecció sobre la via pecuària.  
3. Vist el contingut de la modificació puntual, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap altra observació que efectuar.  
  
4. Realitzades les consultes de l'article 51.1 de la LOTUP, ha de ser el propi Ajuntament el que haurà d'adoptar la resolució prevista en l'article 51.2.b de la LOTUP, amb la qual conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en la LOTUP, inclosa l'aprovació definitiva.(...)  
En data de hui, 17 de desembre de 2020, no consta informe de Secció de Vies Pecuàries de la Direcció Territorial de la Conselleria d'Agricultura, Desenvolupament rural Emergència Climàtica i Transició Ecològica, entenent segons ja es va exposar en l'informe inicial, el present expedient no modifica el traçat de la via pecuària respectant escrupolosament el traçat ja definit en el planejament vigent, concretament en plans 12/76 i 15/76, pel pot entendre's que aquesta administració consultada ha considerat la no necessitat d'emetre informe.  
  
  
Conclusió  
Per tot això, des del punt de vista tècnic no existeix inconvenient a continuar amb el procediment per a l'aprovació de la modificació núm. 32 de les Normes Subsidiàries de Borriol, de conformitat amb el que es disposa en l'article 51.2.b de la LOTUP, atés que la modificació del pla no té efectes significatius sobre el medi ambient i el territori, havent de resoldre's l'avaluació ambiental i territorial estratègica pel procediment simplificat i donant trasllat del present informe als serveis jurídics de l'ajuntament perquè incorpore quantes consideracions estime oportunes.»  
D'acord amb l'article 51.2 de la LOTUP, una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents que es contenen en aquest apartat.  
E) Consideracions jurídiques:  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
L'òrgan ambiental, d'acord amb l'article 48.c de la LOTUP (en redacció donada per l'article 115 de la Llei 10/2015, de 29 de desembre) serà el propi Ajuntament quan es donen un dels supòsits que regula la lletra c d'aquest article.  
D'acord amb el Decret núm. 2009-0678 de 21 de juny de 2019 és competència de la Junta de Govern Local «La competència per la qual s'ostenta la condició d'òrgan ambiental i territorial municipal».  
F) Acord:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 32 de les Normes Subsidiàries de Borriol (fixació d'alineacions i rasants en l'àmbit de la Urbanització Benadresa i la delimitació del traçat de les vies pecuàries en el transcurs per sòl urbà o urbanitzable, d'acord amb la normativa sectorial aplicable) d'acord amb l'article 51.2.b de la LOTUP i tenint en compte els criteris de l'annex VIII d'aquesta llei, per considerar que no tenen efectes significatius negatius sobre el medi ambient, sense perjudici dels informes que s'emeten en la tramitació substantiva del procediment.  
  
Segon. De conformitat amb l'article 51.5 i 7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, publicar en la pàgina web i en el Diari Oficial de la Generalitat Valenciana l'informe ambiental i territorial estratègic  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Tercer. Continuar la tramitació de la modificació puntual.  
Quart. Notificar als interessats que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Borriol, 5 de gener de 2021.- L'alcalde: Héctor Ramos Portolés.